सेंट्रल पार्क की गोलीबारी से आतिशबाज़ी फीकी पड़ी
डॉन हिल का चार जुलाई का सीधा प्रसारण
न्यूयॉर्क शहर पुलिस विभाग से 07-07-2003 सोमवार 19:40:32
एक्स पोस्ट
अगर आप कुछ देखते हैं, तो हमें बताएँ
आगे क्या? न्यूयॉर्क पूछता है 9/11 के बाद आर्ट कैसे बनाएँ
समाजवादी समुदाय - एनवाईई
शहर किसका? हमारा!
लापता
सेंट्रल पार्क गोलीबारी में अब तक कोई संदिग्ध नहीं
सिसीआरोज़
गार्थ रिस्क हॉलबर्ग की किताब पर आधारित
सिटी ऑन फ़ायर
मैं इसे सब जगह ढूँढ रही थी।
रुको, माफ़ करना, तुम सब जगह चार्ल्स फ़ोरियर की किताब
"द हायरैर्कीज़ ऑफ़ ककॉल्ड्री एंड बैंकरप्ट्सी" ढूँढ रही थीं?
- फ़ोरिये। - फ़ोरिये।
इस लेखक के विचार बहुत क्रांतिकारी हैं,
पर साथ ही यह बहुत हँसाता भी है।
"फ़ोरिये उस सभ्यता की कटु आलोचना करते हैं
जो यौन सभाओं को बहुत अधिक नियंत्रित करती है
लेकिन वित्तीय क्षेत्र को जनता का शोषण करने की अनुमति देती है।"
यह तो बहुत मज़ेदार लग रहा है।
इसके बारे में तुमने पहले कभी बात नहीं की।
- यह मेरे लिए नहीं है। यह एक उपहार है। - दिलचस्प।
किसके लिए?
इगी।
"हज़ार नृत्यों की धरती" से।
उसका असली नाम निकी है, जो मैं तुम्हें
बता सकती हूँ क्योंकि तुम नए साल की पिछली शाम पर उससे मिलने वाले हो।
उसके यहाँ एक पार्टी है।
वह चाइनाटाउन में क़ब्ज़ा की हुई एक ख़ाली इमारत है।
बहुत गंदी, लेकिन बहुत मज़ेदार जगह।
और ताज्जुब है कि बहुत कुछ सिखा देने वाली।
वह एक तरह से, मतलब, एक्स पोस्ट फ़ैक्टो में था।
तो यह बंदा एक तरह से, मतलब, तुम्हारे लिए एक दिग्गज है?
मैं उसे यह कभी पता तो नहीं चलने दूँगी।
अपने नायकों से मिलते समय
ऐसा दिखाना चाहिए कि आपको उनसे कोई फ़र्क़ नहीं पड़ता।
मुझे लगा था अपने नायकों से कभी मिलना ही नहीं चाहिए।
और लगता तो ऐसा है कि तुम्हें फ़र्क़ पड़ता है,
क्योंकि तुम उसके लिए, मतलब, उपहार वग़ैरह ले रही हो, तो...
मैं उसके लिए एक किताब ख़रीद रही हूँ।
मैं लोगों को किताबें देती रहती हूँ, चार्ल्स।
मैं उपहार में इल्म देती हूँ।
वैसे, मुझे तो कभी नहीं दिया।
मैं तुम्हारे लिए भी एक किताब लेती हूँ।
"कोरडुरॉय"?
कोरडुरॉय डॉन फ्रीमन
तो, यह एक ऐसे भालू के बारे में है, जिसका एक बटन खो जाता है।
तुम्हें बहुत पसंद आएगी।
- मुझे मुस्कुराने के लिए तो कह देतीं। - तुम्हारे लिए बहुत मुश्किल हो जाती।
मैंने तुम्हारी तस्वीर नहीं ली थी।
उस स्ट्रीट आर्ट की ली थी।
न्यूयॉर्क दीवानों का शहर है
अमीरीकरण करना बंद करो। अपने प्यारे शहर को बचाओ।
- हे, मुझे कुछ पूछना है। - हाँ?
हम उसी चीज़ को बचाने की कोशिश क्यों कर रहे हैं जिसे हमने आगे बढ़कर जलाया था?
कभी-कभी दुनिया को सही रास्ते पर लाने के लिए उसे जलाना पड़ता है।
तुमने निकी की बातें सुनी हैं।
पता नहीं।
मुझे उसकी बातें ख़ास समझ नहीं आतीं।
लेकिन काउंटी जेल या सॉल की वैन में रहने से तो बेहतर है।
हम निकी के मिशन में उसका साथ देते हैं, और वह हमारा ख़याल रखता है।
एक सूट पहना हुआ आदमी हर महीने
पैसों से भरा हुआ लिफ़ाफ़ा दरवाज़े के नीचे से सरका देता है। मैं कभी छानबीन करने की कोशिश नहीं करती।
रुको, कोई उस जगह के लिए पैसे देता है?
हाँ, हमारे टॉयलेट फ़्लश करते हैं। तुम्हें कभी सी-स्क्वैट जाकर देखना चाहिए।
इससे याद आया, मुझे पेशाब जाना है। हम यहाँ अपना समय लगा चुके हैं।
थोड़े से पोस्टर, मतलब, गिरा देना।
इतने नहीं कि निकी को शक हो,
लेकिन इतने कि ऐसा लगे कि हमने कुछ दिलों और दिमाग़ों पर असर किया है।
हे। हाथ से मज़े के बीस डॉलर। मुँह के पचास।
दूसरा।
ठीक है। लेकिन मुझे पैसे पहले चाहिए, प्लीज़।
एक साल
9-11 के बाद घटना स्थल की हालत की तस्वीरें लेते हुए मेरी ज़िन्दगी
पूछताछ के लिए तलाश है चार्ल्स वाइसबर्गर
- हमें जाना होगा। - तुम्हें गिरफ़्तार किया जाता है, टिंकर बेल।
- यह क्या है, चार्ली? - चलो।
धत् तेरे की।
ऑफ़िसर!
जाओ! चलो!
धत् तेरे की।
- माफ़ करना। - माफ़ करना!
जैसा कि मैंने कहा था, तुम्हें गिरफ़्तार किया जाता है।
वयस्क कामुक औरतें
ज़रूरी होना चाहिए।
माफ़ करना, ग़लत समय फ़ोन किया?
मैं किसी से मिलने आया था। मुझे लगता है मैंने बताया था।
तो तुम वाक़ई व्यस्त हो?
हे, जल्दी बताओ, क्या हॉस्टल में लगे सुरक्षा कैमरे में कोई पहचान में आया?
बंदे का सिर पीछे से दिख रहा है। वह लम्बा है, तरतीब से कटे हुए बाल, जैसा कि प्यारी लड़की ने कहा था।
लेकिन मैंने इसलिए फ़ोन नहीं किया है।
विलियम हैमिलटन-स्वीनी तुम्हारे बारे में पूछ रहा है।
समैंथा को गोली लगने वाली रात को मिस्टर गुडमन ने
जो सूट पहना हुआ था, वह इसका है।
साथ ही, यह उस "हैमिलटन-स्वीनी" परिवार से है।
ठीक है, उसे वहीं रोको।
यह कहीं नहीं जाने वाला है। इसे देह व्यापार के लिए गिरफ़्तार किया गया है।
भागने की कोशिश की। लगता है मिस्टर गुडमन की पतलून में तुम्हारा कार्ड रह गया था,
और अब इसे लग रहा है कि विभाग में इसे एक दोस्त मिल गया है।
वाह। ठीक है।
एल, क्या तुम फ़ोन पर बात कर रहे हो?
नहीं, मैं जल्दी वहाँ आता हूँ।
मुझे फ़ोन सुनना पड़ा ताकि मेरा ध्यान न बँटे।
जानती हो ना, यह मेरे लिए मुश्किल है?
- मेरी माँ को यह पसंद नहीं आएगा। - अब तुम अपनी माँ के बारे में सोच रहे हो?
अली, तुम्हारी माँ को पोते-पोतियाँ चाहिए। वह यह नहीं पूछेंगी कि वे कहाँ से आए।
विल, तुम्हारी बास्केटबॉल जर्सी नहीं मिल रही है। क्या तुम एक टी-शर्ट नहीं पहन सकते हो?
नहीं, मुझे मेरी जर्सी चाहिए।
हाय, स्टू। मैं वहाँ दस बजे तक पहुँच जाऊँगी। मुझे बच्चों को कैम्प ले जाना है।
ठीक है, क्योंकि मुझे लगता है मैंने एक ऐसा फ़ैक्स देख लिया है जो मुझे नहीं देखना चाहिए था।
- और तुम भी उसे देखना चाहोगी। - क्या है उसमें?
मुझसे बेहतर तुम्हें पता होगा।
मैं इसे तुम्हारी डेस्क की दराज़ में रख रहा हूँ।
ठीक है, शुक्रिया। बाय।
ठीक है, शुक्रिया।
एक्स पोस्ट फ़ैक्टो
नर्स स्टेशन
हे, तुम! कहाँ जा रहे हो?
मैं वही कहूँगी जो मैंने तुमसे पहले कहा था,
अगर तुम किसी के मिलने वालों की स्वीकृत सूची में नहीं हो,
- तो तुम किसी से नहीं मिल सकते। - जानता हूँ, लेकिन मेरे इरादे बुरे नहीं हैं।
- मुझे तुम पर विश्वास नहीं है। चले जाओ। अभी। - ठीक है। माफ़ करना।
- संगीत की आवाज़ ज़्यादा तेज़ तो नहीं है? - बिल्कुल नहीं।
उम्मीद है, इससे उसका दिन अच्छा बीते। और आपका भी।
मैं कॉफ़ी पीने जा रहा हूँ। तुम्हारे लिए लाऊँ?
बहुत शुक्रिया आपका, मिस्टर यंग।
- क्रीम और चीनी? - बिल्कुल।
क्या तुम एक पत्रकार हो?
- क्या मैं सुरक्षाकर्मियों को बुलाऊँ? - नहीं।
- हे। - कहाँ हो तुम?
- तुम कहाँ हो? - मैं दफ़्तर जा रही थी।
- मैं भी। - लेकिन मुझे तुम्हारी यहाँ ज़रूरत है।
- कुछ दिक़्क़त है। - कैसी दिक़्क़त?
- तुम बस जल्दी से जल्दी यहाँ आ जाओ, ठीक है? - नहीं, क्या हो रहा है?
रेगन, वह मेरे रास्ते में नहीं पड़ता है।
यह विल के बारे में है। बात गंभीर है, कीथ।
आवाज़ कट रही है। नेटवर्क कमज़ोर है। लेकिन हाँ, मैं वहाँ आ रहा हूँ।
मैं जिस व्यक्ति को देखने आया था, वह पहले ही यहाँ से जा चुका है।
हो सकता है आप जिससे मिलने आए हैं, उन्हें ये पसंद आएँ?
डेज़ी उसके पसंदीदा हैं। आपको कैसे मालूम?
वह यहाँ से जा रहा है।
- उसका पीछा करो। - करता हूँ।
घुँघराले बालों के बिना, मुमकिन ही नहीं कोई तुम्हें पहचान ले।
मेरे हुलिये के हर दूसरे पहलू के बावजूद?
- जैसे कि मेरा चेहरा। - ठीक है। देखो ज़रा।
मेरा कारनामा पूरा हुआ।
क्या हुआ? तुम आकर्षक दिख रहे हो।
हर किसी पर यह अच्छा नहीं लगता, पर तुम्हारे सिर का आकार काफ़ी अच्छा है।
बालों की बात नहीं है। हालाँकि वे भी बहुत अच्छे नहीं लग रहे।
फिर क्या?
मैंने क्या कर दिया? पुलिस को मेरी तलाश है।
सैम अभी भी कोमा में है। मुझे कुछ नहीं पता उसे किसने गोली मारी।
और साथ ही, मुझे किसी ने एक इमारत पर बम फेंकने के लिए राज़ी कर लिया।
- तो मैं, मतलब, अब एक आतंकवादी हूँ। - हे। सब ठीक है।
मुझे बस अच्छा नहीं लग रहा है।
जानते हो, सिर्फ़ तुम ही नहीं हो जिसके दिमाग़ में ऐसी बातें आती हैं।
जब तुम सामान्य दुनिया से पहली बार अलग होकर
यहाँ रहने लगते हो तो ऐसा ही होता है।
यहाँ आख़िर हो क्या रहा है? क्या वह मेरी कैंची है?
- वह मेरी कैंची है। - हे! उसे कुछ मत कहो।
अगर मुझसे पूछोगी, तो हमने इस बच्चे को कुछ ज़्यादा ही छूट दी हुई है।
- रुको! - हे, लेकिन तुमसे किसी ने पूछा नहीं, सॉल।
चार्ली को हमारी ज़रूरत है। वह एक फ़रार आदमी है, ठीक है? उसकी तलाश के पोस्टर लगे हुए हैं।
क्या? फिर यह यहाँ नहीं रह सकता।
निकी, इसकी वजह से लोगों का ध्यान यहाँ आएगा। इसके घुँघराले बाल काट देने से कुछ नहीं होगा।
ना, तुम यहाँ सुरक्षित हो, ईश्वरदूत। और हम अपने लोगों की रक्षा करते हैं।
हम उन्हें सज़ा देते हैं जो हमें धोखा देते हैं।
तो, तुम हो रूममेट।
वह अजनबियों से भी यही कहता है, हँ?
मुझे लगा केवल अपनी मॉम से कहता है। लगता है सब जगह मुझसे पहले मेरी छवि पहुँच जाती है।
तुम्हारी ड्रग्स की आदत ज़रूर पहुँच जाती है।
लेकिन देह व्यापार? यह तो नई बात है।
शांत रहो। मैं सच में वैसा नहीं करने वाला था।
मैं बस पैसे लेने और भाग जाने वाला था।
कितनी ज़्यादा इज़्ज़तदार बात है। जानते हो, मर्सर एक अच्छा लड़का लगता है।
- मुझे लगा था उसकी पसंद तुमसे बेहतर होगी। - सही,
मैं बहुत लम्बे समय से उसे यह बताने की कोशिश कर रहा हूँ।
वह इस दुनिया के हिसाब से कुछ ज़्यादा ही अच्छा है। सलाखों के पीछे एक मिनट नहीं टिक पाता।
और तुम टिक जाओगे?
इसीलिए मैं आपकी दयालु प्रवृत्तियों से आग्रह करने की कोशिश कर रहा हूँ।
जैसा कि आपने कहा, यह मेरा पहला जुर्म है,
और मैं बस यह समझने की कोशिश कर रहा हूँ कि क्या इस क़ाबिल पुलिस विभाग के लिए
अपने सभी संसाधनों का उपयोग मेरे ख़िलाफ़ मुक़दमा चलाने की कोशिश करने के लिए
किया जाना ठीक होगा।
बिल्कुल। शायद थोड़े दिन जेल में रहना तुम्हारे लिए अच्छा रहेगा।
लत छोड़ने के लिए जेल की कोठरी में ड्रग्स पर एकदम रोक लग जाने से बेहतर तरीक़ा कोई नहीं है।
मैं अपने स्टूडियो में रह रहा हूँ,
और मैं नहीं चाहता था मर्सर यह सब देखे।
डिटेक्टिव, मैं ज़िद, झूठे घमंड, ख़राब फ़ैसलों का अपराधी हूँ...
लेकिन देह व्यापार का नहीं।
ठीक है।
मान लेते हैं अगर मैं इन आरोपों को वापस ले लेता हूँ, मतलब,
सम्बंधित पुलिस वाले को यह समझा देता हूँ कि तुम बस मज़ाक़ कर रहे थे,
तो तुम मेरे लिए क्या करोगे? मर्सर के लिए?
तुम नशा मुक्ति केंद्र में जाओगे? एनए मीटिंग में जाओगे?
- अगर मैं आपकी इस केस को सुलझाने में मदद करूँ तो? - क्या कहा तुमने?
मतलब, मैं आपका इंतज़ार करते हुए इस दीवार को काफ़ी देर से
देख रहा हूँ।
और इन बिंदुओं को।
यह सब उस लड़की के लिए है जिसे सेंट्रल पार्क में गोली मार दी गई थी, है ना?
- जो मर्सर को मिली थी। - हाँ।
और क्या आप अभी तक यह समझ पाए कि यह मैं हूँ?
एक्स पोस्ट फ़ैक्टो ब्रास टैकटिक्स
बिली थ्री-स्टिक्स।
मुझे लगा था तुम कुछ पेंटिंग वग़ैरह करते हो।
मुझ में बहुत से हुनर हैं।
देखो, मैं बैंड में था और फिर मैं नहीं था।
मुझे छोड़ना पड़ा। मुझसे चूक हो गई, सच में।
बस... हमारे गिटार बजाने वाले ने ज़्यादा नशा कर लिया था, मर गया,
और मैं उसके बिना गाना नहीं चाहता था।
मतलब, मैं कर ही नहीं सकता था, सच में। तो...
मेरी हालत उससे बस थोड़ी ही कम ख़राब थी।
इसलिए मैंने बैंड छोड़ दिया।
यह एल्बम उस लड़की की है?
और वह इस शो में थी?
- वाह। यह वह लड़की है, है ना? समैंथा? - हाँ।
मैं समैंथा नाम की किसी लड़की को नहीं जानता। क्या उसका कोई और नाम भी है?
मेरी जानकारी में तो नहीं।
- ठीक। - तुम अपने सभी फ़ैन्स को नाम से जानते हो?
मैं भी इस शो में था,
और मैं बाद में क्लब में इस बच्चे से मिला था।
वह इस आदमी, मुख्य गायक, के साथ नशा कर रहा था।
"मुख्य गायक" कहना ज़्यादा हो जाएगा। कह सकते हैं वह मेरी सस्ती नक़ल है।
उसका नाम निकी केयॉस है।
यह बच्चा, उसने ज़िक्र किया था कि वह...
वह किसी से मिलने जा रहा था।
नाम सैम था या समैंथा, शायद। सच कहूँ तो मुझे कोई अंदाज़ा नहीं है।
लेकिन उसने बताया था कि वह लड़की एक लेखक है,
और उसने मेरे और निकी के बारे में कुछ लिखा था।
यह रहा।
हम उस बच्चे की तलाश कर रहे हैं।
चार्ल्स वाइसबर्गर।
सच कहूँ तो, वह शायद कुछ जानता हो,
लेकिन वह ऐसा नहीं लगा था कि किसी का क़त्ल कर सकता हो।
जानते हो, मैंने अभी बस थोड़ा सा ही पढ़ा है, लेकिन,
वह तुम लोगों के बारे में बहुत लिखती है।
मतलब, आपको यह बात अजीब नहीं लगती कि यह लड़की, समैंथा,
जिसे मुझमें और मेरे बैंड में इतनी दिलचस्पी है,
उसे मेरे पिता के घर के सामने वाली सड़क के पार एक पार्क में गोली मार दी जाती है।
और वह तुम्हारे बॉयफ़्रेंड को मिलती है।
उसे उस पार्टी में नहीं होना था।
मुझे नहीं पता उसने आपसे ठीक-ठीक क्या कहा, लेकिन
उसे वहाँ नहीं बुलाया गया था,
और कोई नहीं चाहता था... मैं वहाँ जाऊँ।
क्योंकि मैंने 15 साल से भी ज़्यादा समय से अपने परिवार से बात नहीं की है।
मेरी माँ के मरने के बाद हालात बहुत बिगड़ गए।
लेकिन ज़ाहिर है, इस सबका आपस में कुछ तो सम्बन्ध है, है ना?
उसे आपने बुलाया?
मुझे क्या पता था तुम इतनी मदद करने वाले हो।
ठीक है।
घर जाओ। नहाओ। कुछ खाओ।
मैं तुम्हारे आरोपों को संभाल लूँगा।
तुम्हें कुछ और याद आता है, तो मुझे फ़ोन करना।
हे, क्या मैं उन्हें ले सकता हूँ?
हाँ, वे तो नक़ल हैं।
अगर हम यह पता लगा लें कि समैंथा से किसका सम्बन्ध है, तो यह भी पता चल जाएगा
कि उस पर गोली किसने चलाई।
हे, क्या हो रहा है?
मेरे साथ आओ।
"एल" का बटन ग़ायब है।
तो हमें उसे नया दिला देना चाहिए?
- तुमने इसलिए मुझे यहाँ बुलाया है? - वह नोट। उस लड़की का वह नोट।
"वह तुमसे झूठ बोल रहा है।" उसमें एल की जगह एक लिखा हुआ था।
तुम्हें यक़ीन है?
उसका हर अक्षर मेरे दिमाग़ में हमेशा के लिए छप गया है।
वह तुमसे झूठ बोल रहा है।
उसने कहा था उसने वह नोट नहीं लिखा था। मैंने उसका यक़ीन नहीं किया।
ओह, नहीं।
वह उस लड़की से तुम्हारे रिश्ते के बारे में जानता था, कीथ। विल को इसके बारे में कैसे पता चला?
मुझे नहीं पता।
मुझे नहीं पता। मैं हमेशा बहुत होशियार रहता था।
मैंने कोशिश तो की थी।
हम ऐसी किसी भी जगह नहीं गए जहाँ कोई भी हमें देखता।
वह कभी भी घर नहीं आई। सिवाय, एक बार के।
यहीं रुकना।
वह एक बार अपार्टमेंट में आई थी।
हे। मैंने तुमसे क्या कहा था?
क्या करोगे? मुझे सज़ा दोगे?
- हे भगवान, कीथ। - मैं नहीं चाहता था वह ऊपर आए,
पर वह आ गई, और कुछ हुआ नहीं था और घर पर कोई नहीं था।
मुझे माफ़ करना। यहाँ बस अजीब लग रहा है।
ऐसा तुम्हें लगा। विल 12 साल का है। उसके पास एक चाबी है!
बहुत कुछ समझ आ रहा है।
मुझे माफ़ कर दो। मेरा इरादा कभी...
- भाड़ में जाओ तुम और तुम्हारे इरादे। - तुम क्या चाहती हो मैं क्या करूँ?
- तुम चाहती हो मैं चला जाऊँ? - मैं चाहती हूँ तुम मर जाओ।
- तुम ऐसा नहीं चाहतीं। - मैं सच में चाहती हूँ। पर, मेरी ज़रूरत है तुम ज़िंदा रहो,
क्योंकि तुम मेरे बच्चों के पिता हो और वे तुमसे प्यार करते हैं।
और वे पहले ही बहुत दुःखी हैं।
हज़ार नृत्यों की धरती
हमें इसे खोलकर पढ़ना होगा।
तुम ही पढ़ना। मुझे कॉमिक्स ज़्यादा पसंद नहीं हैं।
- मुझे कभी पता नहीं चलता मुझे कहाँ देखना है। - मदद के लिए शुक्रिया।
हे, डिटेक्टिव, एक सेकंड के लिए आएँगी?
सस्ते माल की समीक्षाएँ भित्ति चित्रण
आदमी को सताने के और तरीक़े
ग्लोरिया फ़ैन बाओरी के कहीं पूर्व में थी
जब ड्रग्स का असर होना शुरू हुआ।
सड़कों के नम्बर अक्षरों में बदल गए,
और आती-जाती टैक्सियों का रंग अचानक तीव्र पीला दिखाई देने लगा,
उनकी हेडलाइट दिन की सुस्त चाय में दूध की बूँदों की तरह।
उसे नहीं पता था इनमें से कितनी चीज़ों पर डर्टी पॉल ने ध्यान दिया होगा,
वह डर्टी पॉल जिसके बड़े हाथों के सामने उसकी सफ़ेद पैनल वैन का स्टियरिंग छोटा नज़र आ रहा था,
और जिसके हट्टे-कट्टे शरीर के कारण उसकी रेंजर्स जर्सी की सिलाई के धागे खिंच रहे थे।
पाइपर का सिर खिड़की से बाहर था, हमेशा की तरह।
एक ख़ुश पिल्ले की तरह, उसने अपनी आँखें बंद कीं और वह मुस्कुराई,
हवा उसके बालों को पीछे की तरफ़ उड़ा रही थी।
लेकिन इगी उत्तेजित था।
उसे जानते हुए ऐसा कहा जा सकता है कि वह नशे के प्रभाव में मदमस्त नहीं था,
बल्कि वह ज़िंदा होने और कुछ शरारत करने के
आनंद में डूबा हुआ था।
सी के बारे में क्या कहूँ?
इस इंसान में अनुभव की जितनी कमी है, वह अपने उत्साह से इसकी भरपाई कर देता है।
आप उसे अपनी पसंद की कोई इमारत दिखा सकते हैं, या कोई पेड़ ही, और उसके लिए
वह उसकी ज़िन्दगी के सबसे बेहतरीन इमारत या पेड़ होंगे।
जब आप उसे कोई कहानी सुनाते हैं, कोई भी कहानी, उसका चेहरा आतिशबाज़ी की तरह चमक उठता है।
आज, इगी के टूटे-फूटे महल की सीढ़ियों पर
एक ख़ूबसूरत शहज़ादा खड़ा हुआ है।
वह कोई पैकेट वहाँ पहुँचाने आया है,
लेकिन क़िस्मत के एक फेर ने उसे मुझ तक पहुँचा दिया है।
जब मैं उसके साथ शहर की दूसरी ओर जाती हूँ, मैं असमंजस में ख़ुद को देखती हूँ,
और देखती हूँ एक ऐसी ज़िन्दगी जो उस ज़िन्दगी से बहुत अलग थी जो मैं चाहती थी।
उसकी कलाई पर अपना फ़ोन नम्बर लिखते हुए,
मैं ख़ुद को उसकी नज़रों से देखती हूँ और मैंने जो देखा मुझे वह पसंद आता है।
"समाजवादी समुदाय..."
"सफ़ेद वैन" हज़ार नृत्यों की धरती
सी = चार्ली पाइपर =?
अमीर
इगी = निकी?
कोई मेरे लिए ढेर सारी पिनें लेकर आना!
सिसीआरोज़
हे।
हाय।
मुझे माफ़ करना। मैं यह नहीं कर सकता।
ठीक है।
मुझे लगा था तुम मुझे पसंद करते हो।
हाँ, मतलब, करता हूँ। तुम बहुत अच्छी हो।
मतलब, इस समय, मैं तुम्हें अपने सबसे अच्छे दोस्तों में से एक मानता हूँ।
मतलब, मिकी सलिवन बुरा ना माने, लेकिन...
जितना मुझे पता है, तुम्हारी सिर्फ़ एक और दोस्त है, और वह कोमा में है।
जबकि मैं, असल में तो, सैम का बॉयफ़्रेंड नहीं हूँ,
और जबकि मैं यह नहीं जानता कि वह मेरे लिए क्या महसूस करती है,
अपना दिल या अपने शरीर का कोई भी हिस्सा किसी और को देना,
उसकी उम्मीद छोड़ देने जैसा होगा। और मैं बस...
मैं सच में ऐसा नहीं कर सकता।
मुझे भरोसा रखना होगा कि वह ठीक हो जाएगी और...
और मैं किसी तरह उस तक पहुँच जाऊँगा, तो...
हाँ।
लॉरेन।
मेरा असली नाम।
मेयर माइकल ब्लूमबर्ग आज...
टैनकरे...
थोड़े नींबू के साथ।
...कि यह उपक्रम आंशिक रूप से ज़िम्मेदार है शहर के...
अब बात ब्रॉन्क्स की आग की,
जिसकी ख़बर हमने आपको कुछ हफ़्तों पहले दी थी। जबकि जाँचकर्ताओं ने पहले उसका सम्बन्ध...
अच्छा सजाया।
...हाल के महीनों में शहर जिस आगजनी के चपेट में रहा है,
आज, एनवाईपीडी और गृह सुरक्षा विभाग ने यह बताया है
कि वह आग एक घर पर बनाए गए बम की वजह से लगी थी।
ताज़ा ख़बर
ब्रॉन्क्स आगजनी जाँच संभावित आतंकवादी हमला
...परिणामों में घातक जैविक या रासायनिक पदार्थ नहीं मिले हैं,
लेकिन डीएचएस का कहना है कि वे अभी...
अच्छा, तो जब तुम्हें वह लड़की मिली, वहाँ आसपास कोई और नहीं था, है ना?
मैं अब यह और नहीं कर सकता।
जब यह मेरे साथ हुआ था तो तुम्हें कोई जिज्ञासा नहीं थी और अब तुम बस इसी के बारे में बात करते हो।
पहले मैं यह नहीं जानता था वह एक्स पोस्ट फ़ैक्टो की फ़ैन है।
मैं ऐसा किसी घमंड में नहीं कह रहा हूँ।
हमारे बहुत कम रिकॉर्ड बिके थे, है ना?
और उसके पास रिकॉर्ड था। और वह एक्स निहिलो के शो पर थी, वह वहाँ से चली गई।
वह जाकर एक पार्क में बैठ गई, मेरे पिता के घर के सामने वाली सड़क के पार,
जहाँ वह तुम्हें मिली। गोली लगी हुई।
मुमकिन है निकी के पास इससे जुड़े जवाब हों,
या उसे कम से कम यह पक्का मालूम होगा कि हमें कौन से सवाल पूछने चाहिए।
मेरे सवालों का क्या?
जैसे, तुम्हें देह व्यापार के लिए गिरफ़्तार क्यों किया गया?
क्या तुम एक जगह बैठकर मुझसे बात करोगे?
मर्सर।
मैं बस यहाँ काम करने की कोशिश कर रहा हूँ, ठीक है?
जो हेरोइन के नशे के बिना अपने आप में बहुत मुश्किल काम है। ठीक है?
जितना मैंने तुम्हारे दोबारा पेंटिंग करने का इंतज़ार किया है,
इसे थोड़ा और इंतज़ार करना होगा।
- इन्हें मैंने फ़ोन किया था। - बाहर सामान से भरे एक बैग के साथ एक कार खड़ी है।
विलियम, मैं तुम्हें हवाई अड्डे ले जा रहा हूँ।
फ़्लोरिडा में एक केंद्र है जो तुम्हारे नशे का इलाज करने के लिए राज़ी हो गया है।
जिसके बाद लत छुड़ाने के लिए 28 दिन की थेरेपी होगी। तो, हम इसी समय निकलें?
- नहीं। - नहीं। एलआईई। रास्ते में बहुत ट्रैफ़िक होगा।
मैं कहीं नहीं जा रहा हूँ। तुम्हारा बहुत शुक्रिया। ठीक है? सच में, लेकिन मैं नहीं जा सकता।
- मुझे इस मसले को सुलझाना होगा। - विलियम,
तुम अपनी लत को अकेले नहीं सुलझा सकते।
मैं उसके बारे में बात नहीं कर रहा हूँ!
मैं पार्क वाली लड़की के बारे में बात कर रहा हूँ, ठीक है?
एनवाईपीडी को कुछ नहीं पता उसके साथ क्या हुआ।
यह किस लड़की की बात कर रहा है?
वह लड़की जिसे सेंट्रल पार्क में गोली मार दी गई थी।
माफ़ करना। अब विलियम जुर्म की गुत्थियाँ सुलझा रहा है?
नहीं। वह बस एक लत की जगह दूसरी लत को अपना रहा है।
मर्सर, इस लड़की का हमसे कुछ सम्बन्ध है।
मुझे नहीं पता कैसे। मुझे नहीं पता क्यों। लेकिन किसी वजह से,
मुझे लगता है इसका पता सिर्फ़ मैं ही लगा सकता हूँ। ठीक है?
- मुझे इसका पता लगाना होगा। - विलियम, प्लीज़।
तुम मेरे साथ चल लो ना? कार...
मर्सर।
क्या तुम कम से कम मुझे यह बता सकते हो तुम कहाँ जा रहे हो?
सबसे अच्छे लोगों से प्यार करना अक्सर सबसे मुश्किल होता है।
काश यह घिसी-पिटी बात सच नहीं होती लेकिन यह सच है।
यह काफ़ी अच्छा है, एसजी। तुम्हारे रोज़ के घटिया खाने से बेहतर।
हे! यह मेरी मॉम का डर्टी राइस है। यह शानदार है।
सैम के कैमरे का क्या हुआ?
क्या?
मैं बस... मैं सोच रहा था। उसे गोली लगने से कुछ समय पहले वह ग़ायब हो गया था।
हो सकता है इन दोनों बातों में कुछ सम्बन्ध हो।
जब मैंने उससे उसके बारे में पूछा, तो वह बस अजीब बर्ताव करने लगी, तो...
- कैसा अजीब बर्ताव? - बात को टाल रही थी।
उसने ज़्यादा कुछ नहीं कहा, या सच पूछो तो कुछ भी नहीं।
बात यह है कि वह कैमरा तो जैसे उसके शरीर का ही एक अंग था।
वह उसे ढूँढ रही होती। वह तुमसे पूछती कि क्या तुमने वह कैमरा कहीं देखा था, है ना?
- क्या उसने तुम लोगों को उसके बारे में कुछ बताया था? - कुछ नहीं बताया।
उसने बस उसे लाना बंद कर दिया था।
तुम चिंता मत करो, बच्चे। निकी ने सब संभाल लिया है।
दरअसल, हमें काफ़ी हद तक पता है यह किसका काम है।
इसी समय उससे पूछ सकते हो।
- हे। - निकी, क्या यह सच है कि तुम, तुम जानते हो?
माफ़ करना, बच्चे। मुझे जाना है।
- कहाँ जा रहे हो तुम? मैं साथ चलूँ? - नहीं। अकेले ही जाना है।
फ़िक्र मत करो। ज़्यादा वक़्त नहीं लगेगा।
- मिलते हैं। - हाँ।
बर्तनों को धोने में मेरी मदद कर दो, चार्ली, और मैं सैम के कैमरे को ढूँढने में तुम्हारी मदद करूँगी।
मिस्टर गूल्ड। तुम मुझसे मिलना चाहते थे?
हाँ।
आने के लिए शुक्रिया।
एक बात बताओ, निकोलस, क्या तुम जानते थे मैं बचपन में ही यतीम हो गया था?
नहीं। तुमने मुझसे कभी ज़्यादा बातें ही नहीं कीं।
एक बच्चे के लिए, माँ-बाप के बिना बड़ा होना
एक अलग क़िस्म की ग़रीबी है।
इससे आपको एक तरह की...
आज़ादी मिल जाती है।
क्या करने की आज़ादी?
जो भी ज़रूरी हो।
मैं चाहता हूँ तुम यह बात समझो कि मैं जहाँ हूँ, वहाँ तक आने के लिए मैंने कितनी कड़ी मेहनत की है।
मैं एक ऐसा आदमी हूँ जिसने अपने और अपनी बहन के लिए वह ज़िन्दगी बनाई है जिसके लिए हम तड़पते थे।
और मैं एक ऐसा आदमी हूँ जो किसी बेवक़ूफ़ बदमाश को अपनी ज़िन्दगी का मिशन
- ख़राब नहीं करने देगा। - रुको।
- तुम आख़िरी वाली आग की बात कर रहे हो? - गृह सुरक्षा विभाग को लगता है
- एक सौ पिचहत्तरवें पर आतंकवादी रहते... - आतंकवादी?
सही कहा।
न्यूयॉर्क दमकल विभाग में मेरे सूत्रों के अनुसार,
उस इमारत को एक बम से उड़ाया गया था।
हाँ, एक बम से।
- जो बेहद ख़तरनाक काले पाउडर से बना था। - वह बहुत असरदार था।
- वह बहुत सुंदर था। - हाँ।
- तुम्हें वे लपटें देखनी चाहिए थीं... - वह एक बहुत बड़ी बेवक़ूफ़ी थी।
तुमने... तुमने कहा था,
"कुछ अलग करो। ऐसा नहीं लगना चाहिए यह सब एक ही आदमी कर रहा है।"
- और फिर तुम... - तुम्हारे फ़ैसले बहुत ग़लत होते हैं।
तुम्हें ख़ुद पर बिल्कुल क़ाबू नहीं है।
और अब हम साथ काम नहीं कर सकते।
हे, लेकिन हमें उन पैसों की ज़रूरत है। दूसरे लोग मुझ पर निर्भर करते हैं।
इसके बारे में तुम्हें पहले सोचना चाहिए था।
तो फिर मैं पुलिस को सब कुछ बता दूँगा।
आगजनी की घटनाओं के बारे में?
- ऐसा करके तुम ख़ुद को ही फँसाओगे। - नहीं।
उस लड़की के बारे में।
हाँ, मतलब उस लड़की के बारे में जिसे पार्क में गोली मार दी गई थी।
उसका तुम्हारे डिलीवरी वाले बंदे के साथ सम्बन्ध था।
तुम्हें यह बात पसंद आ ही नहीं आ सकती थी।
- इतनी पसंद नहीं आती कि मैं उसे गोली मार देता? - तुमने ख़ुद ही कहा था।
जो भी ज़रूरी है, तुम वह करोगे।
वह तुम्हारे लिए एक ख़तरा थी।
तुम्हें ऐसे ख़तरे पसंद नहीं।
यक़ीन करो, निकी, अगर मैंने उसे गोली मारी होती, वह मर गई होती।
पुलिस विभाग न्यूयॉर्क शहर
समैंथा की मेल सूची में ये सारे पते हैं, जिन पर पिनें लगी हैं।
किसी ख़ास चीज़ पर ध्यान जाता है?
इनमें से ज़्यादातर शहर के मध्य की ओर, ब्रुकलिन में हैं।
- एक लॉन्ग आइलैंड में है। यह चार्ली होगा? - और क्या बचा?
ठीक यह जगह। यह कौन है?
यह लैम्पलाइटर कैपिटल एंड एसोसिएट्स के अध्यक्ष
कीथ लैम्पलाइटर का पता है।
- यह नाम मुझे सुना हुआ क्यों लग रहा है? - क्योंकि हमारा गवाह, मर्सर गुडमन,
हैमिलटन-स्वीनी परिवार की स्वतंत्रता दिवस की पार्टी में गया था।
जिसका न्योता उसे रेगन हैमिलटन-स्वीनी लैम्पलाइटर ने दिया था,
- जो कीथ की पत्नी है। - क्या वह पार्टी में था?
उसे बुलाया तो गया था, लेकिन वहाँ के दरबान के रिकॉर्ड के अनुसार, जो हमने प्राप्त किया था...
मेहमान सूची लैम्पलाइटर, कीथ
...वह पार्टी में नहीं आया था।
तो, समैंथा का पसंदीदा बैंड शहर के मध्य में शो कर रहा है, है ना?
लेकिन क्लब का बाउंसर कहता है कि वह शहर की दूसरी ओर किसी से मिलने के लिए वहाँ से चली गई।
और वह जाती है, और वह इस पार्टी के सामने वाली सड़क के पार ठीक यहाँ बैठती है।
तुम्हें लगता है वह लैम्पलाइटर से मिलने गई थी?
वह एक ऐसे बंदे को कैसे जानती होगी?
जो आदमी समैंथा के हॉस्टल में आया था, उसकी उम्र ज़्यादा थी, है ना?
अमीर लगता था।
यहाँ, उसने एक अमीर बंदे के बारे में लिखा है
जो एक दिन उसे मिलता है और वह उसके साथ शहर की दूसरी ओर जाती है।
उसका चौदहवें मार्ग के उत्तर की तरफ़ जाने का यह एकमात्र ज़िक्र है।
हॉस्टल की इस फ़ुटेज पर ध्यान दो।
यह कीथ "अमीर बंदा" लैम्पलाइटर है।
अमीर
- शुक्रिया! - कोई बात नहीं।
क्या करें? हमारे वज़न के जितने पॉपकॉर्न?
सिर्फ़ तभी अगर हमारे सिरों के आकारों के जितना सोडा मिले।
हे, एक चुटकुला सुनाया।
यह एक अच्छा संकेत है। लगता है मेरा बच्चा ख़ुद को भूला नहीं है।
मुझे अभी भी समझ नहीं आ रहा है हम यहाँ क्यों आए हैं।
जब आप मुझे कैम्प से बाहर लेकर आए, मुझे लगा कुछ बुरा हुआ है।
मैं बस अपने बेटे के साथ थोड़ा धमाल करना चाहता था।
माफ़ करना, डबल धमाल।
जाओ, हमारे लिए सीटें देखो। मैं नाश्ता लेकर आता हूँ।
- थिएटर ख़ाली होगा। - जाओ ना।
तुम जानते हो सीटों को चुनने के बारे में मैं ख़ास ध्यान रखता हूँ। वैसा ही करना।
देखो, मुझे कोई पंगा नहीं करना है।
रुको।
हे! मेरा बच्चा यहाँ है!
चुप नहीं करोगे तो अगली बारी उसकी है।
पहले, तुमने सैम का फ़ायदा उठाया।
फिर तुमने हमें धोखा दिया।
आज हमें काम से निकाल दिया गया।
ख़र्चा चलाने का कोई और रास्ता नहीं है।
ले लो।
शुक्रिया।
ओह, न...
मुझे छोड़ दो!
डैड?
हे।
सब ठीक है।
हाँ, वैसे, मैं उन्हें एक बार फ़ोन कर सकती हूँ।
कोई दिक़्क़त नहीं।
तो, उसका क्या हुआ?
वह फ़ैक्स जो मैंने रोक दिया था?
तुम इस कॉल पर नोट्स नहीं ले रहे हो?
ब्लूटूथ। बढ़िया है ना? वह फ़ैक्स।
मैं भूल गई थी। मुझे माफ़ करना मेरा ध्यान कहीं और था।
हाय, मैं यहीं हूँ।
हाय, मैथिस।
क्या मेरे डैड को फ़ोन दोगे?
माफ़ करना, रेगन, लेकिन वह अभी बात नहीं कर पाएँगे।
मैथिस, कभी-कभी वाक्य के अंत में मेरी आवाज़ ऊँची होती है,
और वह कोई सवाल नहीं होता।
इसलिए, मेरे पिता को इसी समय फ़ोन दो।
सर, रेगन का फ़ोन है। बहुत ज़रूरी काम लगता है।
शुक्रिया।
- हाय, बच्चे। - हाय, डैडी। कैसे हैं आप?
मैं ठीक हूँ। वकीलों के पास बहुत सारे सवाल हैं।
कल हम साथ में लंच करेंगे। मुझे सब कुछ बताना,
लेकिन मेरी नज़र में कुछ ऐसा आया है, जिसके बारे में आप शायद कुछ बता सकते हैं।
ठीक है।
मेरे पास मेयर के दफ़्तर से आया हुआ एक ज्ञापन है। एमरी के नाम का है।
इससे लगता है हैमिलटन-स्वीनी समूह की ब्लाइट डिक्री की अर्ज़ी
अस्वीकार कर दी गई है क्योंकि जाँच अभी जारी है।
ज़रा रुको।
ब्लाइट डिक्री।
यह ठगों और माफ़िया से जुड़े हुए लोगों की एक घटिया चाल होती है,
मेहनतकश लोगों को उनके घरों से निकाल देने की,
और उन्हें उनकी सही क़ीमत ना देने की।
मेरे पिता कभी इतना नीचे नहीं गिरे और उन्होंने मुझे भी उनके जैसा बनना सिखाया।
मैंने यही सोचा था। तो,
एमरी से बिना पूछे हम इसके बारे में और पता कैसे लगाएँ?
जूलिआनी के दफ़्तर में अभी भी मेरे कुछ दोस्त हैं।
क्यों ना मैं उनसे पता लगाऊँ यह सब क्या है?
अब ब्लूमबर्ग मेयर है, डैडी। लेकिन हाँ, अभी भी हर जगह आपके दोस्त हैं।
मैं आपको फ़ैक्स भेजती हूँ। मशीन के पास ही खड़े रहना
ताकि वह मैथिस के हाथ न लग जाए।
इसी समय।
- अच्छा। प्यार आपको, डैडी। बाय। - तुम्हें भी प्यार।
- हैलो, ऑफ़िसर। - आपने इस जगह रिकॉर्डिंग उपकरण लगाए हुए हैं?
या मेरा सूट इतना बुरा है?
मेरा सहायक अपना काम बहुत अच्छे से करता है।
चलिए, मैं आपको अपने क़ानूनी विभाग में ले चलती हूँ।
मेरे पिता के केस से जुड़ी सारी पूछताछ वे ही संभाल रहे हैं।
हम यहाँ आपके डैड के केस के लिए नहीं आए हैं। यह आपके पति से जुड़ा मसला है।
हाँ। हम दरअसल उनसे ही बात करने आए थे, लेकिन पता चला वह आज नहीं आए हैं।
मुझे पता नहीं था।
- आप एक ही इमारत में काम करते हैं। - हाँ, लेकिन एक ही कंपनी में नहीं।
और साथ ही, हम अलग हो चुके हैं।
मुझे उनके आने-जाने की पूरी जानकारी नहीं रहती है।
आपने सुना सेंट्रल पार्क में एक लड़की को गोली मार दी गई थी?
हाँ, उसके बारे में क्या?
उस लड़की ने अपनी एक मैगज़ीन छापी थी, आपके पति उस मैगज़ीन के ग्राहक हैं।
और उसमें, हमें लगता है हमें उनके मिलने का ज़िक्र मिला है। एक रिश्ते में आ जाने का।
- चार जुलाई को आपके पति आपके साथ थे? - नहीं, जैसा कि मैंने कहा, हम अलग हो चुके हैं।
लेकिन वह उस पार्टी में आमंत्रित थे जिसमें आप गई थीं?
क्या वह वहाँ आए थे?
मुझे लगता है आप मुझसे वे सवाल पूछ रहे हैं,
जिनके जवाब आपको पहले से पता हैं।
आपने सही पकड़ा।
लेकिन मैं अपना तरीक़ा बदल देता हूँ और आपसे ऐसा कुछ पूछता हूँ जो मैं पहले से नहीं जानता।
आप दोनों का अलग होना।
क्या इसकी वजह बेवफ़ाई थी?
पार्क वाली लड़की कॉलेज के पहले साल में है।
है ना,
कीथ पर्फ़ेक्ट नहीं है लेकिन वह ऐसा कुछ कभी नहीं...
तलाक़ लेने का फ़ैसला किसका था?
- मेरा। - और आपके पूर्व पति इस फ़ैसले से ख़ुश हैं?
- ख़ास नहीं। - आपके घर में कोई बंदूक है?
मैं पुलिस वाले अपने बहादुर भाइयों और बहनों का पूरा सम्मान करता हूँ,
लेकिन आप मिस हैमिलटन-स्वीनी से एक वकील के बिना बात नहीं कर सकते हैं।
वहाँ हॉल में दर्ज़नों वकील बैठे हुए हैं। आप किसी को भी चुन सकते हैं।
मेरी भांजी किसी से कभी रुखाई से बात नहीं करती, इसलिए मैं कह देता हूँ। यह सरासर ग़लत है।
मुझे तो यह ठीक लग रही हैं।
प्लीज़। मैं आपको वकीलों से पास लेकर चलता हूँ।
वहाँ हॉल में उस तरफ़। आपका सूट बहुत अच्छा है।
किस डिज़ाइनर ने बनाया है?
स्टू?
कीथ का नम्बर मिलाकर देना।
आपकी अगली मीटिंग के लोग आ गए हैं? वे कॉन्फ़्रेंस रूम में इंतज़ार कर रहे हैं।
ठीक है।
सैम को किताबें बहुत पसंद हैं। सिर्फ़ पढ़ना नहीं, बल्कि मतलब, वास्तविक किताबें।
वह कहती थी उसे रिमबॉ के एक पुराने संस्करण जैसी सुगंध वाला परफ़्यूम चाहिए।
दरअसल...
रिमबॉ व्याख्याएँ
यह काफ़ी अच्छी है।
यहाँ कैमरा नहीं है। यहाँ कुछ नहीं है।
भगवान।
जब मेरे घर से बाहर निकलने पर रोक थी, मुझे सैम की याद आती थी।
और, मतलब, उसके बिना मुझे बहुत ख़राब लगता था। लेकिन यह बस...
यह कहीं ज़्यादा ख़राब एहसास है।
सैम ने बाथरूम में भी कुछ चीज़ें रखी थीं। मैं वहाँ जाकर देखती हूँ।
ठीक है।
- कुछ मिले तो बुला लेना। - हाँ।
द हायरैरकीज़ ऑफ़ ककॉल्ड्री एंड बैंकरप्ट्सी
चार्ल्स फ़ोरिये
ग्लोरिया फ़ैन के असामयिक निधन के मौक़े पर
"आठ, तीन। आठ, तीन। आठ, तीन।"
तिरासी?
"घोड़े के पीछे देखो।"
घोड़े के पीछे देखो।
घोड़ा कहाँ है? घोड़े से क्या मतलब है?
क्रेज़ी हॉर्स
थ्री फ़ेमस शॉर्ट नॉवेल्स
हेनरी मिलर ट्रॉपिक ऑफ़ कैंसर
नैन्सी ड्रू द सीक्रेट ऑफ़ शैडो रैंच
द रेड पोनी जॉन स्टाइनबेक द्वारा
मस्टैंग सेल्स एंड सर्विस
हे, ईश्वरदूत। नीचे उतरकर आओ।
हाँ, आ रहा हूँ।
यह क्या बकवास है?
ठीक है। एक नयी योजना है।
देखो, मैं उस हाथ को नहीं काटना चाहता था जिसने हमें खाना खिलाया,
लेकिन वह हाथ अब हथौड़ा बन चुका है।
अब समय है कि उसे उड़ा दिया जाए।
- जब भी आप तैयार हों, बॉस। - सॉलोमन ग्रंजी, तुमने साहब,
हमेशा से भी बेहतर काम किया है।
चार्ली कहाँ है?
हे, बच्चे। सब ठीक है।
वे बस लूटने आए थे।
हम ठीक हैं।
क्रेडिट कार्ड रद्द कर दो, इस होंठ पर दवा लगाओ। ऐसे रहो जैसे कुछ हुआ ही नहीं।
ऐसा नहीं होता अगर आप दुनिया के सबसे अच्छे पिता बनने की कोशिश करने की जगह
बस अपने काम पर चले जाते।
शायद मैं एक बेहतर पिता बनने की कोशिश कर रहा था।
हाँ, ऐसा सिर्फ़ इसलिए क्योंकि मैं जानता हूँ मैंने तुम्हें निराश किया है।
विल...
तुम्हारी मॉम और मैं, हम जानते हैं कि तुमने कुछ ऐसा देखा
जो तुम्हें कभी नहीं देखना चाहिए था।
मुझे यहाँ एक जवान औरत के साथ।
मैं अपनी लक्रॉस जर्सी भूल गया था।
मॉम ने मुझे अपने बैग में रखने को कहा था और मैंने कहा मैं रख लूँगा, लेकिन मैंने नहीं रखी।
मैं बिना किसी को बताए घर आ गया। मैंने आपकी आवाज़ सुनी।
मुझे बताने के लिए शुक्रिया।
कोई तुमसे नाराज़ नहीं है। हमारी नाराज़गी मुझसे है। मैं ख़ुद से नाराज़ हूँ।
तुमने जो नोट भेजा। कोई बात नहीं। मैं समझता हूँ।
मैं बस उसके बारे में बात करना चाहता हूँ।
आपने ऐसा क्यों किया?
क्या अब आप मॉम को प्यार नहीं करते?
मैंने ऐसा क्यों...
शायद तुम बड़े होकर यह समझ पाओगे।
शायद कभी ना समझो।
सच यह है कि...
मैंने तुम सबको बहुत निराश किया है।
इससे ज़्यादा निराश कोई किसी को नहीं कर सकता। और इसके लिए, मैं सच में शर्मिंदा हूँ।
तुम्हारी मॉम का है।
हे, अगर कैम्प से विल के बारे में फ़ोन आया था, मैं उसे बाहर लाया। वह मेरे साथ है।
दो पुलिस डिटेक्टिव यहाँ आए थे।
रुको।
हाँ, किस लिए?
तुम्हारे लिए।
पार्क में जो लड़की थी, वह वही थी जिसके साथ तुम रंगरलियाँ मना रहे थे।
हाँ।
वह कॉलेज के पहले साल में थी।
मुझे लगा वह इससे बड़ी है।
किससे बड़ी, एक बच्चे से?
- तुम चार जुलाई को कहाँ थे? - क्योंकि तुम्हें लगता है मैंने उसे गोली मारी?
नहीं, क्योंकि मैं उम्मीद करती हूँ कि तुम किसी और जगह थे।
तुम सच में मुझसे यह पूछ रही हो?
बिल्कुल नहीं। मेरा मतलब, तुम्हें कहाँ से बंदूक मिलेगी?
कीथ। मुझे सच बताओ। क्या तुम्हें लगता है ये दोनों बातें जुड़ी हुई हैं?
वह लड़की उस पार्टी के बाहर खड़ी थी जहाँ तुम जाने वाले थे।
न्यूयॉर्क एक छोटा शहर लग सकता है, लेकिन यह कुछ ज़्यादा ही बड़ा संयोग है।
मुझे लगता है मुझे चलना चाहिए।
ज़रा रुको। मैं तुम्हें बाहर तक छोड़ आता हूँ।
नहीं, चिंता मत करो। कोई हमें देख न ले।
सैम, सुनो भी। रुको।
रुको। विल, रुको।
हे, बेटा। तुम्हारे डैड घर पर हैं?
उप-शीर्षक अनुवादक: पुनीत